**แบบสรุปผลการดำเนินงานงาน**

**โครงการ “ป้องกันและแก้ไขปัญหาระบาดหรือภัยพิบัติในพื้นที่”**

**๑. ชื่อโครงการ** โครงการ “ป้องกันและแก้ไขปัญหาระบาดหรือภัยพิบัติในพื้นที่”

**๒. วัตถุประสงค์**

๑. เพื่อให้ประชาชนได้รับการดูแลและป้องกันตนเองได้อย่างถูกต้อง

**ตัวชี้วัด** : เพื่อให้ประชาชนได้รับการดูแลและป้องกันตนเองได้อย่างถูกต้อง

๒. เพื่อลดอัตราป่วย ภาวะแทรกซ้อนและผลกระทบจากภาวะฉุกเฉินทางสุขภาพ

**ตัวชี้วัด** : ลดอัตราป่วย ภาวะแทรกซ้อนและผลกระทบจากภาวะฉุกเฉินทางสุขภาพ

**๓. เป้าหมาย**

ประชาชนในเขตเทศบาลนครหาดใหญ่ จำนวน ๑๕๙,๐๐๐ คน

**๔. วิธีดำเนินการ**

๑. เขียนโครงการเพื่อขออนุมัติ

๒. ติดตามสถานการณ์และรวบรวมข้อมูล

๓. ติดต่อประสานงานกับเจ้าหน้าที่และหน่วยงานที่เกี่ยวข้อง พร้อมจัดประชุมเพื่อวางแผนแก้ไขปัญหา

๔. จัดซื้อวัสดุอุปกรณ์ และเวชภัณฑ์ให้เพียงพอในการป้องกันและควบคุมโรค

๕. ติดตามเยี่ยมและประเมินสุขภาพของประชาชนภายในเขตเทศบาล

๖. ดำเนินการป้องกันควบคุมโรคและผลกระทบจากภัยสุขภาพ

๗. ติดตามประเมินผลการดำเนินงานตามตัวชี้วัดความสำเร็จ

๘. สรุปปัญหาอุปสรรคและข้อเสนอแนะแนวทางแก้ไข

**๕. ระยะเวลาดำเนินการ**

เดือนตุลาคม ๒๕๖๑ – กันยายน ๒๕๖๒

**๖. สถานที่ดำเนินการ**

เทศบาลนครหาดใหญ่ ๑๐๓ ชุมชน

**๗. งบประมาณ**

- งบประมาณที่ได้รับการอนุมัติ ๑,๐๐๐,๐๐๐ บาท

- งบประมาณเบิกจ่ายจริง ๙๖๘,๔๐๔ บาท คิดเป็นร้อยละ ๙6.๘๔

โรคชิคุนกุนยา ๖๐๖,๖๒๔ บาท

สถานการณ์หมอกควัน ๓๖๑,๗๘๐ บาท

- งบประมาณเหลือส่งคืนกองทุนฯ ๓๑,5๙๖ บาท คิดเป็นร้อยละ ๓.๑๖

**รายละเอียดงบประมาณเบิกจ่ายจริง**

**๑. กิจกรรมสื่อสารและประชาสัมพันธ์โรคชิกุนคุนยา**

|  |  |  |  |  |
| --- | --- | --- | --- | --- |
| 1 | ไวนิลโรคชิคุนกุนยา ขนาด ๓๐๐\*๑๐๐ ซม.จำนวน ๖๐ ชิ้น ราคาชิ้นละ ๔๒๐ บาท |  | ๒๕,๒00 | บาท |
| ๒ | ไวนิลโรคชิคุนกุนยา ขนาด ๘๐๐\*๑๒๐ ซม จำนวน ๑ ชิ้น ราคาชิ้นละ ๑,๓๔๔ บาท |  | ๑,๓๔๔ | บาท |
| ๓ | ค่าจัดทำสปอตโรคชิคุนกุนยา จำนวน ๗๕ แผ่น |  | ๑๐,๐80 | บาท |
| ๔ | ค่าจัดทำแผ่นพับโรคชิคุนกุนยา ขนาด A4 พิมพ์ 4 สี (หน้า – หลัง) |  | ๑๖0,000 | บาท |
|  | จำนวน ๔๐,๐๐๐ ใบ ใบละ ๔ บาท |  |  |  |
|  |  | **รวม** | **๑๙๖,๖๒๔** | **บาท** |

**๒. กิจกรรมสื่อสารและประชาสัมพันธ์สถานการณ์หมอกควัน**

|  |  |  |  |  |
| --- | --- | --- | --- | --- |
| ๑ | ไวนิลสถานการณ์หมอกควัน ขนาด ๓๐๐\*๒๐๐ ซม. จำนวน ๒ ชิ้น |  | ๑,๖๘๐ | บาท |
|  | ราคาชิ้นละ ๘๔๐ บาท |  |  |  |
| ๒ | ไวนิลสถานการณ์หมอกควัน ขนาด ๒๔๐\*๑๒๐๐ ซม. จำนวน ๘ ชิ้น |  | ๓,๒๐๐ | บาท |
|  | ราคาชิ้นละ ๔๐๐ บาท |  |  |  |
|  |  | **รวม** | **๔,๘๘๐** | **บาท** |

**๓. กิจกรรมในการจัดซื้อเคมีภัณฑ์โรคชิกุนคุนยา**

|  |  |  |  |  |
| --- | --- | --- | --- | --- |
| 1 | ค่าทรายกำจัดลูกน้ำ จำนวน ๘๐ ถัง ราคาถังละ ๓,๐๐๐ บาท |  | 2๔๐,000 | บาท |
| 2 | โลชั่นทากันยุง ซอฟเฟล จำนวน ๒๐,๐๐๐ ซอง ราคาซองละ ๕ บาท |  | ๑๐๐,000 | บาท |
| 3 | สเปรย์กันยุง ซอฟเฟล จำนวน ๒,๐๐๐ ขวด ราคาขวดละ ๓๕ บาท |  | ๗๐,000 | บาท |
|  |  | **รวม** | **๔๑๐,๐๐๐** | **บาท** |

**๔. กิจกรรมในการจัดซื้อเคมีภัณฑ์สถานการณ์หมอกควัน**

|  |  |  |  |  |
| --- | --- | --- | --- | --- |
| ๑ | หน้ากากอนามัย ๓ ชั้น ชนิดยางยืดคล้องหู จำนวน ๔,๓๐๐ กล่อง |  | ๓๕๖,๙๐๐ | บาท |
|  | ราคากล่องละ ๘๓ บาท |  |  |  |
|  |  | **รวม** | **๓๕๖,๙๐๐** | **บาท** |
|  | **เก้าแสนหกหมื่นแปดพันสี่ร้อยสี่บาทถ้วน** | **รวม** | **๙๖๘,๔๐๔** | **บาท** |

**๗. ผลการดำเนินงาน**

**๗.๑ ผลการดำเนินงานโรคชิคุนกุนยา**

การระบาดของโรคชิคุนกุนยาพบการระบาดทุก ๙ ถึง ๑๐ ปี ฝ่ายป้องกันและควบคุมโรคได้เฝ้าระวังสถานการณ์มาอย่างต่อเนื่องได้เพิ่มมาตรการควบคุมโรคและรณรงค์ให้ความรู้ตั้งแต่เริ่มพบผู้ป่วย การระบาดของโรครวดเร็วเนื่องจากระยะฟักตัวของโรคสั้น อย่างไรก็ตามสามารถควบคุมโรคอยู่ในวงจำกัด และควบคุมสถานการณ์ ได้ภายในระยะเวลา ๒ เดือน โดยการทำงานแบบใช้เครือข่ายได้แก่ สำนักงานควบคุมโรคที่ ๑๒ สงขลา สำนักงานสาธารณสุขจังหวัดสงขลา โรงพยาบาลหาดใหญ่ และสำนักงานสาธารณสุขอำเภอหาดใหญ่

ผู้ป่วยทุกรายไม่มีภาวะแทรกซ้อนที่รุนแรง การดำเนินงานที่สำคัญคือการดินรณรงค์ให้ความรู้ การดำเนินการควบคุมโรคโดยการใช้เครื่องพ่นหมอกควัน พ่นละอองฝอย แจกโลชั่นทากันยุง ทรายกำจัดลูกน้ำ

**๗.๒ ผลการดำเนินงานสถานการณ์หมอกควัน**

๑. อัตราการเกิดโรคที่เฝ้าระวัง ๔ กลุ่มโรคหลัก ได้แก่

- กลุ่มโรคตาอักเสบ

- กลุ่มโรคหัวใจและหลอดเลือดทุกชนิด

- กลุ่มทางเดินหายใจทุกชนิด

- กลุ่มโรคผิวหนังอักเสบ

ผลการเฝ้าระวังระหว่างวันที่ ๒๐ – ๒๙ กันยายน ๒๕๖๒ พบว่า

- กลุ่มโรคตาอักเสบ จำนวน ๔๕ ราย

- กลุ่มโรคหัวใจและหลอดเลือดทุกชนิด จำนวน ๗๘๖ ราย

- กลุ่มทางเดินหายใจทุกชนิด จำนวน ๕๖๖ ราย

- กลุ่มโรคผิวหนังอักเสบ จำนวน ๔๕ ราย

เป็นสถานการณ์การเกิดเมื่อเทียบกับอัตราป่วยต่อแสนประชากรในเขตเทศบาลนครหาดใหญ่อยู่ในระดับที่ไม่สูง

๒. ประชาชนรับรู้ข่าวสารได้รวดเร็ว และมีการดูแลตัวเองได้อย่างถูกต้อง

๓. การดำเนินการช่วยเหลือประชาชนทำได้อย่างรวดเร็ว ประชาชนมีความพึงพอใจและมีแนวทางในการดูแลตัวเองจากการรณรงค์ประชาสัมพันธ์ให้ความรู้ และใช้หน้ากากอนามัยป้องกันตัวเองได้

**๘. ปัญหา อุปสรรคในการดำเนินงาน**

**๘.๑ ปัญหา อุปสรรคในการดำเนินงานโรคชิคุนกุนยา**

การระบาดของโรครวดเร็วมาก เนื่องจากระยะการฟักตัวของโรคสั้น การดำเนินงานไม่สามารถทำได้ทันตามกำหนดเวลา จึงได้มีการวางแผนและปรับการทำงานโดยเร่งรณรงค์ให้ความรู้ในพื้นที่ประเมินการระบาดโดยใช้แผนที่ระบาดในการควบคุมโรค

**๘.๒ ปัญหา อุปสรรคในการดำเนินงานสถานการณ์หมอกควัน**

๑. ปัญหาเรื่องหมอกควันเป็นภาวะฉุกเฉินทางสุขภาพที่เกิดจากประเทศเพื่อนบ้าน และไม่มีช่วงเวลาที่แน่นอนว่าปัญหาจะมาเมื่อไหร่ และเป็นปัญหาระดับภูมิภาคที่ส่งผลกระทบต่หลายประเทศและมีความถี่เพิ่มขึ้น การเฝ้าระวังและวางมาตรการในการดูแลประชาชนไว้ล่วงหน้าจึงมีความสำคัญ

๒. การจัดทำโครงการในการแก้ปัญหาไม่ได้ครอบคลุมในรายละเอียดและในส่วนของงบประมาณซึ่งอาจทำให้ไม่เพียงพอต่อการบริหารจัดการหากปัญหายืดเยื้อยาวนาน

**๙. ข้อเสนอแนะและสิ่งที่คาดว่าจะดำเนินการต่อไป**

**๙.๑ ข้อเสนอแนะและสิ่งที่คาดว่าจะดำเนินการโรคชิคุนกุนยาต่อไป**

๑. เนื่องจากชิคุนกุนยามีพาหะนำโรคคือยุงลายเหมือนไข้เลือดออก การดำเนินการจึงให้ประชาชนใช้วิธีการเดียวกับไข้เลือดออก

๒. ระยะฟักตัวของโรคสั้น การดำเนินการที่สำคัญคือการทาโลชั่นป้องกันยุงทั้งตัวผู้ป่วยและคนที่อยู่ร่วมบ้านที่ยังไม่ป่วย

๓. การสร้างความรู้ ความเข้าใจให้ประชาชนเป็นสิ่งสำคัญ เนื่องจากพบว่าโดยส่วนใหญ่บ้านผู้ป่วยมักพบลูกน้ำยุงลายจึงควรดำเนินการดูแลกำจัดแหล่งเพาะพันธุ์อย่างเคร่งครัด

**๙.๒ ข้อเสนอแนะและสิ่งที่คาดว่าจะดำเนินการสถานการณ์หมอกควันต่อไป**

๑. ปรับโครงการให้มีรายละเอียดและงบประมาณเพียงพอ

๒. จัดทำแนวทางปฏิบัติไว้รองรับปัญหาสามารถดำเนินการได้รวดเร็วและทันท่วงที

๓. รวบรวมข้อมูลเป็นระบบเพื่อสะท้อนปัญหาให้มีการแก้ไขในระดับประเทศในอนาคตเพื่อแก้ไขปัญหาระยะยาว

(ลงชื่อ) ผู้รับผิดชอบโครงการ

(นางจุลจิรา ธีรชิตกุล)

หัวหน้าฝ่ายป้องกันและควบคุมโรค